100 (prevedenih) verzov: Dragana Bojanić Tijardović
Channel: KUD Poiesis
Date: 2020-11-09

Dragana Bojanić Tijardović, rojena leta 1957 v Vojvodini. Osnovno šolo in gimnazijo obiskovala v Kopru. Diplomirala na oddelku za filozofijo in na oddelku za srbohrvaščino pri Filozofski fakulteti v Ljubljani. Od leta 1982 do leta 1992 je bila zaposlena v slovenskem uredništvu Službe za prevajanje pri Zveznih organih v Beogradu. S prevajanjem se ukvarja od študentskih dni (Tribuna, Problemi, Radio Študent, ...), od leta 1982 je kot prevajalka sodelovala s številnimi literarnimi revijami in drugimi mediji (Književna reč, Reč, Dialogi, Primorska srečanja, Razgledi, program Ars Radia Slovenija, Ovdje, Sveske, Art 032, Alexandria, Sarajevske sveske, ...). Prevaja tudi prozo (Dragan Velikić, Aldo Milohnić, Miha Mazzini, Goran Vojnović, Maruša Krese, Dino Bauk, ...).

Živi v Beogradu kot samostojna prevajalka in sodna tolmačka za slovenski jezik.


»100 verzov« je serija pesniških branj, ki jih organizira KUD Poiesis (https://www.poiesis.si/) in na katerih se predstavi po pet pesnic in pesnikov, vsaka oziroma vsak s po stotimi avtorskimi verzi. Avtorica koncepta je Katja Kuštrin, branja, ki potekajo v Centru za poezijo Tomaža Šalamuna, vodi Peter Semolič. Tokratno branje je prvič posvečeno prevedenim verzom in zaradi situacije s covid-19 prvič poteka prek spleta. Na njem sodelujejo: Dragana Bojanić Tijardović, Krištof Dovjak, Luka Kürner, Neža Vilhelm in Matej Krajnc. Za tehnično plat objav skrbi Kristian Koželj.